
Hol található az Isten?
Sehol, és mindenhol!  (Nusquam et ubique)
Isten, a személyes Abszolútum, egyszerre transzcendens, a világot „túlhaladó” és azt teremtő, és immanens, a világban „benn maradó”.
Akkor tehát hol található?

(a) Sehol és semmikor. Ugyanis nem test, tehát nem tér-időben létezik.

(b) Mindenhol és mindig. Ugyanis folytonos teremtő és fenntartó tevékenységében mindenben és mindenkor jelen van, úgy is, mint fejlesztő és irányító.
De nem egyforma módon van jelen mindenben és mindig.

1. Sajátosan (peculiariter) van jelen az Ő „képére” teremtett minden emberi lélekben / szellem-ben, passzívan a bűnös lélekben is.

2.Megszentelő kegyelmével (gratia sanctificans) / isteni energiájával aktívan van jelen minden a bűntől megtisztult egyedi emberi lélekben.

3.Misztikus módon (modo mistico) van jelen az Egyházban, amely a megtestesült második isteni személy (Jézus Krisztus) kollektív teste.
4.Szubsztanciálisan (substantialiter) / állag szerint van jelen az átváltoztatott kenyérben és borban, az Oltáriszentségben
(az Eucharisztiában).

5.A mindent betöltő és túláradó (unió / egyesülés) módján van jelen minden hozzá visszatért (üdvözült) emberi lélekben.

Ezt tanítja a katolikus Egyház Isten jelenlétéről.

